b'\n_START_ARTICLE_\nFranc Regally\n_START_SECTION_\n\xc5\xbdivljenje in delo\n_START_PARAGRAPH_\nPravo je \xc5\xa1tudiral na Dunaju. V \xc4\x8dasu \xc5\xa1tudija je bil aktiven v dru\xc5\xa1tvu Slovenija. Po uspe\xc5\xa1no kon\xc4\x8danem \xc5\xa1tudiju (1893) je slu\xc5\xbeboval na sodi\xc5\xa1\xc4\x8dih po raznih krajih v Sloveniji: Radovljica, Kamnik, Metlika, od 1909 okrajni sodnik v Radovljici; 1911 je postal sodni svetnik. Leta 1914 je pri\xc5\xa1el na de\xc5\xbeelno sodi\xc5\xa1\xc4\x8de v Ljubljani ter tu postal dvorni svetnik in podpredsednik sodi\xc5\xa1\xc4\x8da. Bil je odbornik v ve\xc4\x8d dru\xc5\xa1tvih, prvi predsednik slovenskega sodni\xc5\xa1kega dru\xc5\xa1tva. V reviji \xc4\x8cas (1923) je objavil \xc4\x8dlanek Smrtna kazen in se zavzemal za njeno zelo omejeno uporabo. Njegovo glavno delo pa je prevod Ob\xc4\x8dega dr\xc5\xbeavljanskega zakonika (1928, dokon\xc4\x8dal Bo\xc5\xbeidar Be\xc5\xbeek).'